हलांके इनें फिल्में इच नसीम बानो दी शोह्रत इच इजाफा कीता ब सोहराब मोदी दी मिनर्वा मूवीटोन दे बैनर हेठ इतेहासिक पृष्ठभूमि उप्पर बनी ‘पुकार’ इच नूरजहां दी भूमिका इच दर्शक उंदे अभिनय दे कायल होई गे। मुगल बादशाह् जहांगीर दी भूमिका अभिनेता चंद्रमोहन ने निभाई ही। इस फिल्म इच नसीम बानो दी भूमिका उंदे व्यक्तित्व दे पैह्‌लुएं दे मताबक ही। इस फिल्म लेई उनें मती मेह्‌नत दी ते आपूं गीत गाने लेई दौ ब’रे तक्कर गाने दा अभ्यास कीता।